Twiitti ei ollut millään lailla Ylen arvojen ja linjan mukainen.

Yle pahoittelee ja sanoutuu irti toimittajansa asiattomasta twiitistä, joka kohdistui pääministeri Alexander Stubbiin (kok.). Turussa työskentelevä toimittaja on jo itse pyytänyt anteeksi tapahtunutta.

– Tiistaina julkaistu twiitti ei ole millään tavoin arvojemme tai linjamme mukainen. Sanoudumme siitä täysin irti. Se oli erittäin mauton ja harkitsematon teko. Pyydämme nöyrästi tapahtunutta anteeksi, Ylen aluetoiminnan päällikkö Jyri Kataja-Rahko sanoo.

Toimittaja poisti itse twiitin vahingon huomattuaan.